Philip Billing

Philip Anyanwu Billing (sündinud 11. juunil 1996 Kopenhaagenis) on Taani jalgpallur, kes mängib keskpoolkaitsjana Inglismaa esiliiga klubis AFC Bournemouth.

Kuni 2013. aastani kuulus ta Taani klubi Esbjergi noorteakadeemiasse. Seejärel liitus ta Inglismaa klubiga Huddersfield Town. Klubi põhimeeskonnas debüteeris ta Inglismaa esiliigas 2014. aasta aprillis. Enam hakkas ta põhimeeskonnas mänguaega saama hooajal 2015–16 ning lõi 13. veebruaril 2016 mängus Nottingham Foresti vastu oma esimese värava Inglismaa esiliigas. Aastatel 2016–2018 mängis ta Huddersfield Towniga Inglismaa kõrgliigas.

2019. aasta juulis sõlmis ta lepingu Bournemouthiga. Üleminekusumma oli 15 miljonit naelsterlingit."Transfer roundup: Bournemouth sign Huddersfield's Philip Billing for £15m". The Guardian. 29.7.2019. Vaadatud 12.8.2021

Taani jalgpallikoondises debüteeris Billing 7. oktoobril 2020 mängus Fääri saarte vastu.

Tema ema on taanlanna ja isa Nigeeria päritolu."'I told Rohr I wanted to play for Denmark' – Super Eagles target Billing". goal.com. 21.5.2020. Vaadatud 12.8.2021

 Viited 

Kategooria:Taani jalgpallurid
Kategooria:Huddersfield Town AFC mängijad
Kategooria:AFC Bournemouthi mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1996